Diari Oficial de la Generalitat Valenciana


Sumari del DOGV 7345, del 25-08-2014 (2014/7734)

Notificació de la sentència dictada en el procediment ordinari número 179/2013.
-------------------------------------------------------------------------------

### Dades del document

Número de DOGV
:   7345

Data del DOGV
:   25-08-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7734


Organisme emissor
:   Jutjat de Primera Instància i Instrucció Número 3 de Picassent

Tipus de document
:   Edicte

Notificació de la sentència dictada en el procediment ordinari número 179/2013. [2014/7734]  
Juí: procediment ordinari 000179/2013.  
Part demandant: Antonio Montoro Blanco.  
Part demandada: Salber Chair Chairovich Seinalov.  
Sobre: ordinaris.  
En el juí a què es fa referència s'ha dictat la Sentència número 67/2014, de data 4 de juny de 2014, la dispositiva de la qual és la següent:  
«Estime la demanda interposada pel procurador senyor Gómez Martínez en nom i representació d'Antonio Montoro Blanco, i condemne Salber Chair Chairovich Seinalov:  
1r Al cessament immediat i absolut de les emissions d'aigües fecals procedents de fossa sèptica de la vivenda de la seua propietat i a buidar esta i/o realitzar les reparacions, manteniments o substitucions dels elements necessaris perquè no es produïsca cap fuga o emissió d'aigües residuals cap a la vivenda de l'actora d'ara en avant, i a sotmetre's a esta declaració.  
2n A escometre les obres, reparacions, manteniments i/o substitucions de la fossa sèptica o qualsevol dels seus elements que siguen necessaris per a garantir que no es produïsca cap fuga o emissió d'aigües residuals cap a la vivenda de l'actora d'ara en avant.  
3r Una vegada realitzades les obres, manteniments o substitucions de fossa sèptica que siguen necessàries per a detindre les fugues de les aigües residuals o servides, es condemna al demandat a permetre la inspecció d'un tècnic competent que certifique la idoneïtat, homologació i estanquitat de la instal·lació sense que sense eixe certificat tècnic final es puga tindre per complida l'obligació de fer imposada en l'apartat segon anterior.  
4t A indemnitzar el demandant en la quantitat de 223,44 euros per a reparar els danys patrimonials causats en la propietat de l'actor.  
5t A indemnitzar l'actor en la suma de 3.000 euros pels danys morals causats fins a la interposició de la demanda i a altres 3.000 euros addicionals per cada estiu o anualitat que transcórrega sense que es corregisquen les emanacions residuals que s'han denunciat en este procediment des d'esta sentència en concepte d'indemnització per danys morals i/o pèrdua de valor d'ús temporal de la vivenda.  
Condemne la demandada al pagament de l'interés legal dels diners sobre la quantitat de condemna, a comptar de la data d'interposició de la demanda.  
Condemne en costes la part demandada.  
Notifiqueu esta resolució a les parts.  
Expediu el certificat d'esta sentència per a ser unida a les actuacions i incorporeu l'original en el llibre de sentències.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'escrit presentat en este Jutjat en el termini de 20 dies hàbils comptadors des de l'endemà de la notificació.  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs de reposició contra esta resolució, s'haurà de constituir un depòsit de 50 euros que se li tornarà només en el cas que el recurs siga estimat.  
El depòsit s'ha de constituir ingressant la quantitat esmentada al banc Banesto, en el compte corresponent a este expedient (2757-5561-KD-WFJI-WQ), i s'indicarà, en el ?camp concepte?, el codi ?00 civil-reposició- i la data de la resolució recorreguda amb el format dd-mm-aaaa.  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits), s'indicarà en el camp ?Concepte- el número de compte, el codi i la data de la forma exposada en el camp anterior.  
En cap cas s'admetrà una consignació per import diferent de l'indicat. En el cas que haja de realitzar altres pagaments en el mateix compte, haurà de verificar un ingrés per cada concepte, inclús si obeïx a altres recursos de la mateixa o distinta classe.  
  
Estan exceptuats de l'obligació de constituir el depòsit els qui tinguen reconegut a litigar gratuïtament, el ministeri fiscal, Estat, comunitats autònomes, entitats locals i organismes autònoms dependents dels anteriors.  
Així, esta és la meua sentència, que pronuncie, mane i firme.»  
Atés que es desconeix el domicili o residència actuals de la part demandada, s'ha acordat, per la secretària Marta Golvano Lanas, de conformitat amb el que disposen els articles 156.4 i 164 de la Llei 1/2000, d'Enjudiciament Civil, la publicació d'este edicte en el Diari Oficial de la Comunitat Valenciana, per a portar a efecte la diligència de notificació de la sentència dictada en estes actuacions.  
  
  
Picassent, 31 de juliol de 2014.- La secretària judicial: Marta Golvano Lanas.